钦定古今图书集成/方舆汇编/职方典/第1466卷 > 《碧鸡山》元·郑衍
## 钦定古今图书集成/方舆汇编/职方典/第1466卷 > 《碧鸡山》元·郑衍

中庆西南来，有山势雄奕。屏开障大荒，壁立数千尺。
晴峦叠奇峰，幽壑藏怪石。清风响松涛，老树森矛戟。
俯瞰滇池水，仰矗云山碧。山灵得异境，庙貌存古迹。
君侯本世家，奉诏平叛逆。兹承宠光行，山迎马首怿。
镇遏良有谋，烟瘴似冰释。从此边陲宁，殊勋书竹帛。